ขอชื่อสุธีสามสี่ชาติ (2532)

✨🌟  **ขอชื่อสุธีสามสี่ชาติ (2532)**

* **ประเภท :** **Comedy / Drama / Romance / Sci-Fi / Thriller**
* **ผู้กำกับ :** เจดีย์ ศุภกาญจน์, เกรียงไกร อมาตยกุล, เกียรติ กิจเจริญ, วัชระ ปานเอี่ยม
* **บทประพันธ์ :** ประภาส ชลศรานนท์
* **บทภาพยนตร์ :** บัณฑิต ฤทธิ์ถกล, วัชระ ปานเอี่ยม, เกรียงไกร อมาตยกุล, เกียรติ กิจเจริญ, ชีวิน ณ เชียงใหม่
* **ผู้กำกับภาพ :** พิพัฒน์ พยัคฆะ
* **ผู้ลำดับภาพ :** พูนศักดิ์ อุทัยพันธ์
* **ผู้กำกับศิลป์ :** เจดีย์ ศุภกาญจน์, บรรพต ฤทธิ์ถกล
* **ดนตรีประกอบ :** ดำรงค์ ธรรมพิทักษ์
* **ดำเนินงานสร้าง :** บัณฑิต ฤทธิ์ถกล
* **อำนวยการสร้าง :** เจริญ เอี่ยมพึ่งพร
* **บริษัทผู้สร้าง :** ไฟว์สตาร์โปรดักชั่น
* **วันที่เข้าฉาย :** 2 ธันวาคม 2532
* **ระบบถ่ายทำ :** ภาพยนตร์สี เสียงในฟิล์ม 35 มม.

## **เรื่องย่อ**

*เจ้าประคู้ณ...ถ้าชาติหน้ามีจริง **ขอชื่อสุธีสามสี่ชาติ***

สี่เรื่องราวสี่ชาติภพของชายชื่อ "สุธี" ที่มักไม่สมหวังในชีวิตสักเท่าไร ตอนแรกคือ "ตะวันสองสามแสง" เรื่องของสุธีที่มักให้ดอกกุหลาบแก่ภรรยาเสมอ ทว่าเวลาผ่านไปเขากลับเปลี่ยนไปจนภรรยาบึ้งตึงใส่ ตอนที่สองคือ "เกือบฝนพร้อมฟ้า" เรื่องราวของสุธีที่ตั้งใจจะแต่งงานกับหญิงสาวที่ตนรักแต่ต้องพบกับอุปสรรคเมื่อเขาต้องไปเกณฑ์ทหาร เรื่องที่สามคือ "พระเอก" เรื่องราวของตำรวจหนุ่มสุธีที่ได้รับมอบหมายให้จับโจรนักวางระเบิด และตอนสุดท้ายคือ "สุขสันต์วันเกิด สุริยจักรวาล" ในยุคที่โลกมนุษย์ถูกทำลายล้าง กัปตันยานอวกาศอย่างสุธีต้องไปสำรวจดวงดาวดวงใหม่

* ตะวันสองสามแสง
* เกือบฝนพร้อมฟ้า
* พระเอก
* สุขสันต์วันเกิด สุริยจักรวาล

### **ตะวันสองสามแสง**

* **ผู้กำกับ :** เจดีย์ ศุภกาญจน์
* **เรื่องย่อ :** ย้อนไปเมื่อ 40 ปีก่อน สุธี (วรุฒ วรธรรม) เป็นแฟนกับอรชา (เสาวลักษณ์ ศรีอรัญญ์) และทุกเช้ากุหลาบต้องถึงมือแฟนสาวทุกวัน มาวันหนึ่งดอกกุหลาบกุดด้วนด้วยระยะเวลาของความรัก สุธีจึงเอาขนมปังปอนด์ให้แทน แต่อรชาเธอไม่ชอบเมินเฉยบึงตึง สุธีเสียใจมากแต่สุดท้ายอรชาก็ต้องซื้อแจกันขนาดใหญ่มาไว้ใส่ขนมปังปอนด์ทุกๆ วัน
* **นักแสดง :**

 **เกียรติ กิจเจริญ** | ผู้บรรยาย

### **เกือบฝนพร้อมฟ้า**

* **ผู้กำกับ :** เกรียงไกร อมาตยกุล
* **เรื่องย่อ :** เมื่อปี 2530 มีชายหนุ่มชื่อสุธี (อรุณ ภาวิไล) พนักงานขายธูปเทียน ได้พบรักกับสาวพยาบาลชื่อ พัชรา (จินตหรา สุขพัฒน์) ซึ่งเป็นคนที่ไม่มั่นใจในตัวเองเสียเลย ทั้งสองตั้งใจจะไปแต่งงานกัน จนวันหนึ่งสุธีต้องไปเกณฑ์ทหาร แต่สุธีจับได้ใบดำ ทั้งสองดีใจมากจึงจัดงานฉลอง ในขณะนั้นเองสุธีได้รับจดหมายจากแม่ให้กลับไปแต่งงาน สุธีเสียใจมากจึงชวนพัชราโดดน้ำตาย
* **นักแสดง :**

 **เกียรติ กิจเจริญ**  | ผู้บรรยาย

### **พระเอก**

* **ผู้กำกับ :** เกียรติ กิจเจริญ
* **เรื่องย่อ :** 40 ปีต่อมา ราว พ.ศ. 2570 ร.ต.ท. สุธี ธีรนันท์ (สันติสุข พรหมศิริ) ตำรวจนอกเครื่องแบบ ได้รับมอบหมายให้จับโจรนักวางระเบิดมีเสือเชอร์รี่เป็นหัวหน้า ขณะที่เดินทางกลับที่พักเกิดระเบิดกลางทาง สุธีได้รับบาดเจ็บเข้าโรงพยาบาลจึงได้พบรักกับพยาบาลสาวชื่อยอดรัก (สุขุมาภรณ์ สุทธิศรีศิลป์) สุธีชวนยอดรักออกมาตามหากระเป๋าเอกสารที่ลืมไว้ขณะที่เกิดเหตุบนแท็กซี่ แต่ไม่พบ แต่แล้วสารวัตร (รณ ฤทธิชัย) มีคำสั่งให้สุธีไปพบตำรวจนอกเครื่องแบบที่หน้าโรงหนัง สุธีสั่งแฮมเบอร์เกอร์มากินแต่ได้ถุงระเบิดแทน แท็กซี่จึงพาสุธีและระเบิดมาทิ้งที่ท่าพระจันทร์ กลับได้เจอกับเสือเชอร์รี่และเกิดการปะทะกัน สุธีเป็นฝ่ายชนะและทุกคนก็เปิดเผยตัวเอง ยอดรักและแท็กซี่เป็นตำรวจทำให้สุธี และเสือเชอร์รี่งงอย่างมาก สุดท้ายสุธีถูกหักหลังโดนยิงตายโดยสารวัตรที่แท้จริงก็คือคนร้ายนั่นเอง
* **นักแสดง :**

### **สุขสันต์วันเกิด สุริยจักรวาล**

* **ผู้กำกับ :** วัชระ ปานเอี่ยม
* **เรื่องย่อ :** ชาติที่สี่ของสุธี หลังจากโลกมนุษย์ถูกทำลายล้าง ผู้รับผิดชอบ องค์การ "ไทยไม่ท้อถอย" นำยานอวกาศขึ้นสำรวจโลกใหม่ สุธี (ศรัณยู วงศ์กระจ่าง) เป็นหัวหน้าประจำยาน ขณะที่ยานลงจอดดาวหิริโอตัปปะ ก็ต้องพบกับความผิดหวังเพราะดาวมีแต่ทรายทั้งดวง สักพักสัญญาณรายงานจากโลกมนุษย์ว่าหลายเมืองโดนโจมตีและ สร้อย (ชุติมา นัยนา) แฟนของสุธีก็ตายในสนามรบด้วย สุธีเสียใจมากสั่งเดินเครื่องอย่างแรง จนทำให้พลังงานเชื้อเพลิงรั่ว ยานอวกาศพุ่งชนดวงอาทิตย์ ตายกันหมด
* **นักแสดง :**

## **Image Gallery & วีดีโอ**

Trailer ขอชื่อสุธีสามสี่ชาติ (2532)Trailer ขอชื่อสุธีสามสี่ชาติ (2532)

## **เกร็ด**

* ภาพยนตร์เรื่องนี้สร้างจากหนังสือที่แต่งโดย ประภาส ชลศรานนท์ ตีพิมพ์ครั้งแรกโดยสำนักศิษย์สะดือ ในปี พ.ศ. 2530 เป็นหนังสือประเภทอ่านเล่น สนุก ขบขัน

* ทีมงานสร้างภาพยนตร์เรื่องนี้ประกอบด้วย บัณฑิต ฤทธิ์ถกล ดำเนินงานสร้าง ช่วยอำนวยการสร้างโดย สายจรูญ เอี่ยมพึ่งพร ผู้จัดการกองถ่ายโดย สมเกียรติ คุณานิธิพงศ์ ประชาสัมพันธ์กองถ่ายทำโดย ศุ บุญเลี้ยง ประกอบดนตรีโดย ดำรงค์ ธรรมพิทักษ์ กำกับภาพโดย พิพัฒน์ พยัคฆะ, มนู วรรณายก กำกับศิลป์โดย เจดีย์ ศุภกาญจน์, บรรพต ฤทธิ์ถกล ช่วยกำกับการแสดงโดย โชติรัตน์ รักเริ่มวงศ์, ชีวิน ณ เชียงใหม่, คมสัน ตรีพงศ์, พรทิพย์ ประเสริฐยิ่ง, ทองก้อน ศรีทับทิม และลำดับภาพโดย พูนศักดิ์ อุทัยพันธ์